Пченично пиво

Пченичното пиво е пиво ферментирано на повисока температура, кое се приготвува со голем дел од пченица во однос на количината на слад од јачмен. Двете главни сорти се германски Вајзенбиер и белгиски витбиер; други видови вклучуваат ламбик (направено со див квасец), берлинер вајсе (облачно, кисело пиво) и госе (кисело, солено пиво).

 Видови 
Вајсбир (германски – „бело пиво“) користи најмалку 52% пченица во однос на јачмен слад за да направи светло обоено пиво кое се ферментира. Витбиер (холандски – „бело пиво“) користи ароми како коријандер и кора од портокал. Белгиските бели пива често се прават со сирова несладена пченица.

Други стилови на пченично пиво, како што се ламбик, берлинер вајсе и госе се направени со значителен дел од пченица.

 Послужување 
Пченичното пиво во баварски стил обично се служи во, чаши во форма на вазна од 500 мл. Во Белгија, витбиер обично се служи во чаша од 250 мл; секоја пиварница има свој облик на чаша. 

Кристалвајзен (особено во Австрија) и американските стилови на пченично пиво понекогаш се служат со парче лимон или портокал во чашата. Ова не е традиционално во Баварија и се гледа со презир.Eric Warner, German Wheat Beer. Boulder, CO: Brewers Publications, 1992.  Современиот американски обичај се чини дека потекнува од Портланд, Орегон, во средината на 1980-тите, каде што пабот во Даблин го сервира Вајзенбиер со парче лимон, за да се нагласи цитрусниот вкус.

Во северна Баварија, во Кристајвајцен најчесто се додава зрно ориз, што предизвикува нежен ефект на клокотот и резултира со подолготрајна пена. Вообичаена ставка во менијата на пабовите во Баварија е кола-вајзен, која е мешавина од кола и пченично пиво.

Друга мешавина популарна во текот на летото е радлер варијантата од мешање на 50-50 со лимонада именувана по велосипедистите.

 Сензорен профил 
Пивото од пченица содржи нуспроизводи од ферментација, како што се естрите (кои даваат овошни вкусови и ароми), особено изоамил ацетат, кој потсетува на банани, и фенолното соединение гвајакол, метаболит на ферулинска киселина, кој мириса и има вкус на каранфилче. Други феноли предизвикуваат вкус како лек или арома на чад. Нивото на горчина кај повеќето вакци пива е блиску до 15 меѓународни единици на горчина, што е многу ниско ниво. Вкусот и аромата на хмељ се обично ниски.Eric Warner, German Wheat Beer. Boulder, CO: Brewers Publications, 1992. ISBN 978-0-937381-34-2

Естерските и фенолните аспекти се произведуваат од специјалниот тип на квасец, наместо од високата фракција на пченицата.

Нивото на карбонизација се движи од 5,5 g/L до 7 g/L, или повеќе. Ова создава дарежлива пена, особено поради високата содржина на протеини во пченичен слад.Eric Warner, German Wheat Beer. Boulder, CO: Brewers Publications, 1992. ISBN 978-0-937381-34-2

 Поврзано 

 Стаклени садови за пиво
 Пиво во Белгија
 Пиво во Германија
 Пиво од 'рж 

 Наводи 

 Библиографија 

 Германско пченично пиво, Ерик Ворнер, публикации на Бруерс (1982),

 Надворешни врски 

 Програма за сертификација на судија на пиво (BJCP) насоки за стилот на пченично пиво
Категорија:Пиво
Категорија:Алкохолни пијалаци